text: У далейшым палітвязень адмовіўся даваць сведчанні, карыстаючыся правам не сведчыць супраць сябе. Адмовіўся ён і ад апошняга слова.
  Пісьмовымі матэрыяламі справы з’ўляюцца дадзеныя, вынутыя з тэлефона абвінавачанага, пратаколы агляду.
  Таксама быў прагледжаны відэазапіс, зроблены ў месцы інцыдэнта: суддзя была ўпэўнена, што ў адзін з момантаў на ім можна разглядзець твар абвінавачанага, які ўзнімае два пальцы ўверх. Таксама на відэа бачны момант, калі чалавек сыйшоў на праезную частку.
  Мінсктранс папрасіў спагнаць з Зяневіча маёмасную шкоду ў памеры 10 тысяч 689 рублёў 76 капеек, а таксама дзяржпошліну за пазоў. Палітвязень пазоў не прызнаў.